open-index/open-wikipedia-markdown huggingface dataset:
Donetsk internasjonale lufthavn

**Donetsk internasjonale lufthavn** (ukrainsk:Міжнародний аеропорт "Донецьк")  er en stengt flyplass utenfor Donetsk i Ukraina. Den ble bygget på 1940 og 50-tallet og ombygd i 1973 og i 2011 til 2012. 

Grunnet kamphandlinger har flyplassen vært stengt siden 26. mai 2014. Flyplassen har i løpet av 2014 og 2015 blitt totalskadd.

## Selskaper og ruter
Alle flyvninger ved flyplassen er for tiden suspendert grunnet kamphandlinger.

* Austrian Airlines (Wien)
* Lufthansa
**Lufthansa Regional flys av Lufthansa CityLine (München)
* TbilAviaMsheni (Tbilisi) 
* Turkish Airlines (Istanbul-Atatürk)
* Ukraine International Airlines (Kiev-Boryspil)
* UTair (Moskva-Vnukovo, Moskva-Domodedovo)

## Referanser


## Eksterne lenker
* 

* Airport VIP terminal
* NOAA/NWS current weather observations
* ASN Accident history for UKCC
Ross Perot

**Henry Ross Perot** (, født 27. juni 1930 i Texarkana i Texas, død 9. juli 2019 i Dallas) var en amerikansk forretningsmann og politiker.

## Liv og virke
### Bakgrunn
Ross Perot var sønn av Lula May Perot (født Ray) og Gabriel Ross Perot, en megler som spesialiserte seg på bomullskontrakter. Hans farslinje kan spores tilbake til en immigrant som kom til Louisiana i 1740-årene.

Perot fikk sin utdannelse ved Texarkana College og United States Naval Academy. Han tjenestegjorde i United States Navy til 1957.

### Forretningsmann
Han innledet sin næringslivskarriere som selger for IBM i 1957, men sluttet etter at han ikke fikk gjennomslag for sine forslag om at selskapet ikke bare skulle selge datamaskiner, men også yte service og utvikle programvare. I 1962 grunnla han selskapet Electronic Data Systems (EDS), og fikk netto cirka 1,5 milliarder dollar da han solgte det til GM i 1984. Han startet så Perot Systems, som Dell kjøpte i 2009 for 3,9 milliarder dollar. I 2011 hadde han en formue på rundt 3,4 milliarder US dollar.

I 1978, rett før den iranske revolusjon, satt to EDS-ansatte fengslet av det iranske sjah-regimet som følge av en kontraktstvist. Perot organiserte og finansierte da en befrielsesaksjon. Styrken ble ledet av en pensjonert oberst fra U.S. Army Special Forces. Da styrken ikke kunne finne noen måte å komme til de fengslede personene på, bestemte de seg for å vente på at en ayatolla-vennlig revolusjonær folkeskare skulle storme fengselet og slippe ut alle  fanger, der mange var politiske fanger. De to ble så funnet av befrielsesstyrken og smuglet ut via Tyrkia. Aksjonen ble grunnlag for boken *On Wings of Eagles* av Ken Follett*.*

### Presidentkandidat 1992 og 1996
Perot stilte som uavhengig presidentkandidat i 1992 og fikk 18,9 prosent av stemmene, det meste en tredje kandidat har fått siden Theodore Roosevelt i 1912. Perots oppslutning var jevnt fordelt over hele USA, og han kom endog på andreplass i Maine og Utah. I 1995 grunnla han Reformpartiet, som han var presidentkandidat ved valget i 1996, og fikk 8,1 prosent av stemmene.

## Sykdom og død
Perot fikk diagnosen leukemi i februar 2019. Han døde 9. juli 2019, 89 år gammel.

## Referanser


## Eksterne lenker
*
Kongsnegler

* asiatisk jegersnegle
* kongsnegl

**Kongsnegler** er en familie med store, havlevende snegler.
Noen av artene blir over 25 cm lange, andre blir mindre enn 3 cm.
På den nordlige halvkule er kongsnegl den mest utbredte arten. På den sydlige halvkule er det sneglene i slekten *[[Penion]]* som dominerer.

## Eksterne lenker
* 
*  Family Buccinidae - Buccinid whelks - seashellsofnsw.org.au
Sut Jhally

**Sut Jhally** (født 1955) er en medieforsker og professor i kommunikasjon ved University of Massachusetts.

## Liv og virke

Jhally er født i Kenya, og vokste opp i England. Han flyttet til Canada i 1978 for å studere ved University of Victoria. Han tok sin doktorgrad ved Simon Fraser University i Canada.

Sut Jhally har særlig befattet seg med områder som konsum, massemedier og reklame. Han er kjent for å ha regissert og produsert en rekke dokumentarfilmer som omfatter alt fra reklame og kjønn til krigen mot terror og Midtøstenkonflikten. Han er også forfatter av flere bøker innen sakprosa, blant annet om reklame. Han er også grunnlegger og direktør ved *Media Education Foundation*, et ikke-kommersielt medieselskap som produserer videoer som oppfordrer til kritisk tenkning og debatt vedrørende forholdet mellom mediene-eierskap og innhold. Han er kritisk til populærkultur, reklame og sider ved den amerikanske utenrikspolitikken.

Hans mest kjent dokumentarfilmer er *[[Hijacking Catastrophe]]* (2004), *[[Peace, Propaganda & the Promised Land]]* (2004) og *[[Reel Bad Arabs: How Hollywood Vilifies a People (film)|Reel Bad Arabs: How Hollywood Vilifies a People]]* (2006).

Han pensjonerte seg i 2020.

## Dokumentarfilmer
* Reel Bad Arabs: How Hollywood Vilifies a People (2006), basert på Jack Shaheens 2001-book *Reel Bad Arabs* (filmtrailer)
* Peace, Propaganda & the Promised Land (med Bathsheba Ratzkoff), (2004) 
* Hijacking Catastrophe: 9/11, Fear & the Selling of American Empire (2004) 
* Wrestling with Manhood: Boys, Bullying & Battering (med Jackson Katz) (2002) 
* No Logo (2003), basert på Naomi Kleins bok *[[No Logo]]* 
* Killing Us Softly 3 (med Jean Kilbourne) (1999) 
* Tough Guise: Men, Violence and the Crisis in Masculinity (med Jackson Katz) (1999) 
* Off the Straight and Narrow (med Katherine Sender) (1998) (filmtrailer)
* Advertising and the End of the World (1998) (filmtrailer)
* Dreamworlds II: Desire, Sex, Power in Music Video (1997) 
* Slim Hopes (med Jean Kilbourne) (1995) (filmtrailer)
* The Date Rape Backlash (1994) (filmtrailer)
* The Killing Screens (with George Gerbner) (1994) (filmtrailer)
* Pack of Lies – the Advertising of Tobacco (med Jean Kilbourne) (1992) 

## Bibliografi
* *The spectacle of accumulation : essays in culture, media, & politics*, (2006), ISBN 0820479047
* *Social Communication in Advertising* (sammen med William Leiss, Stephen Kline, og Jacqueline Botterill), (2004), ISBN 04-159-667-60
* *The Codes of Advertising* (1999), ISBN 04-1590-353-X
* *Enlightened Racism* (med Justin Lewis), (1992), ISBN 0813314194. ("Argues that the Cosby Show reinforced the myth that Blacks who don't "make it" have only themselves to blame").

## Referanser


## Eksterne lenker
* 
*
Grønnkål

**Grønnkål** (*Brassica oleracea convar. acephala var. sabellica*) er en variant av arten kål, med mørkegrønne, krusete blad på utdratte stengler. Grønnkål er den mest vitaminrike, både jern, C-vitamin og lutein, og mest hardføre av de dyrkete kålsorter. Den tilhører korsblomstfamilien.

Grønnkål er en toårig plante som blomstrer med gule korsblomster året etter såing. Planten blir cirka 80 centimeter høy, og dens blad er sterkt krusete og mørkegrønne (bortsett fra noen sorter som er rødkålsrøde).

Grønnkål inngår i tradisjonelle retter som stuet grønnkål og i grønnkålsuppe. Den kan spises rå i salater. Det er de ribbete bladene man spiser. Det går også an å lage grønnkålschips.

Grønnkål er også glimrende fôr for husdyr.

Også kålsommerfuglens larver setter pris på grønnkål, men hvis man venter til etter den første frosten med å plukke blader av den, kan larvene ristes av og bladene smaker for øvrig også mildere om vinteren.

## Referanser


## Eksterne lenker
*
Worldwide Universities Network

**Worldwide Universities Network** (WUN) en organisasjon som arbeider for å fremme forskningssamarbeid og mobilitet av forskere og studenter mellom medlemsuniversitetene. WUN ble etablert i 2000 og omfatter nå 16 universitet i Europa, Nord-Amerika, Sørøst-Asia og Australia. Universitetet i Bergen har vært medlem av WUN siden 2004.

## Medlemmer

**Australia**
* Universitetet i Sydney

**Canada**
* Universitetet i Toronto

**Kina**
* Nanjinguniversitetet
* Zhejianguniversitetet

**Nederland**
* Universitetet i Utrecht

**Norge**
* Universitetet i Bergen

**Storbritannia**
* Universitetet i Bristol
* Universitetet i Leeds
* Universitetet i Sheffield
* Universitetet i Southampton
* Universitetet i York

**USA**
* Statsuniversitetet i Pennsylvania
* Universitetet i California, San Diego
* Universitetet i Illinois, Urbana-Champaign
* Universitetet i Washington
* Universitetet i Wisconsin, Madison

## Eksterne lenker
* 
*
Charlotte Filberg

**Charlotte Filberg** (født 1979) er en norsk danser.

Hun er født med hjertefeil og operert to ganger. 
I 2003 ble hun dobbelt verdensmester i dansene discofreestyle og discodans i Hannover, Tyskland. 
I 2004 forsvarte hun begge titlene under VM i Norge og er eneste danser som har blitt Verdensmester i begge grenen 2 ganger på rad.
Hun ble også kåret til «Årets danser» av Norges Danseforbund i 2003 med 77% av stemmene. Hun deltok også på TV-serien Kjempesjansen på NRK i 2003 og kom på tredjeplass.
Hun har blitt mange ganger norgesmester, europamester og vunnet en rekke andre nasjonale og internasjonale titler. Filberg er vår tids mest medieomtalte discodanser og har også blitt kåret av IDO (International Dance Organisation) blitt kåret som verdens beste solo danser uansett dansegren og er også inne i deres Hall of Fame.

Hun driver sitt eget dansestudio «Focus Dance» på Strømmen, Jar og i Aurskog.
Charlotte har trent opp nye norges-, europa- og verdensmestere i sin karriere. Hun er også både nasjonal og internasjonal dommer.

Charlotte la dansen på hylla for å tilbringe mer tid med familien, men etter å ha startet eget Dansestudio går det fortsatt med mye tid på dans.

## Referanser


## Kilder
* Dobbelt verdensmester i dans
* Foreningen for hjertesyke barn
* Filmfront.no
* Charlotte åpner ny danseskole
* Årets Danser 2003 - Charlotte Filberg

## Eksterne lenker
* Charlotte på NRK Nett-TV
* Enjoy Dansestudio – Hjemmeside
Neogastropoda

* kongsnegler
* mitrasnegler
* prensnegler

**Neogastropoda** er en gruppe snegler som lever i vann, de aller fleste artene i sjøvann.
De tidligste eksemplarene er funnet i avleiringer fra sen kritt-tid, for rundt 70 millioner år siden.
De fleste artene er predatorer, og noen er åtseletere.

Nervesystemet er svært konsentrert. Mange arter har ganglia i et kompakt rom.
Radulaen har bare tre tagger i hver transverse rad.
Artene i Neogastropoda er særkjønnet.

## Delgrupper
* Babylonidae
* Buccinidae
* Buccinulidae
* Cancellariidae
* Clavatulidae
* Colubrariidae
* Columbariidae
* Columbellidae
* Conidae
* Costellariidae
* Cystiscidae
* Drilliidae
* Fasciolariidae
* Harpidae
* † Johnwyattiidae
* Magilidae
* Marginellidae
* Melongenidae
* Mitridae
* Muricidae
* Nassariidae
* Olivellidae
* Olividae
* † Perissityidae
* † Pholidotomidae
* Pleioptygmatidae
* Pseudolividae
* Pseudomelatomidae
* Ptychatractidae
* † Sarganidae
* † Speightiidae
* Strepsiduridae
* Strictispiridae
* † Taiomidae
* Terebridae
* Turbinellidae
* Turridae
* Vasidae
* Volutidae
* Volutomitridae
* † Weeksiidae

## Eksterne lenker
*
Asiatisk jegersnegle

**Asiatisk jegersnegle** er en snegle i gruppen Neogastropoda. 
Arten holder til i ferskvann, og lever av andre snegler som den jakter på.

## Eksterne lenker
* 
*  ''Anentome helena'' - allesumdieschneck.de
*  ''Anentome helena'' - Asiatisk jegersnegle - akvaforum.no
*  ''Anentome helena'' (No common name) - zipcodezoo.com
*  SysTax - detailed information on taxon  - biologie.uni-ulm.de
Peja

**Peja** (serbisk Пећ, *Peć*) er en by og kommune i Kosovo. Byen ligger lengst vest i landet, med grense mot Montenegro i vest og Albania i sørvest.

Bykommunen dekker et område på 602&nbsp;km² som omfatter byen Peja og 78 landsbyer, delt inn i 28 samfunn. Per 2011 hadde hele bykommunen en befolkning på  innbyggere per , hvorav rundt  bodde i selve byen.

## Historie
Byen ligger strategisk ved elven Pećka Bistrica, (albansk: Lumbardhi i Pejes) og var kjent som *Pescium* under romerne. Geografen Klaudios Ptolemaios nevner den som *Siparantum*. I middelalderen gjorde den serbiske kongen Stefan Dušan den til et viktig religiøst sentrum på 1300-tallet. Fra 1346 til 1766 var byen sete for den serbiske kirke. Etter Kosovokrigen i 1999 ble over 80&nbsp;% av alle bygningene enten skadet eller totalt ødelagt.

I det ottomanske registre fra 1485 er det registrert 15 landsbyer med flertall albanske navn i Nahijen Peja, samtidig var det 86 landsbyer av 194 landsbyer som inneholdt innbyggere med albanske navn. Lansbyer med flertall albanske navn var *Oca(Uca), Cirna Potok, Dujak, Usak(Osak), Dobricadol, Kovalica, Lepovac, Brelonica eller Djavica, Trenova, Kotrova Zramniku eller Nika, Shumenica, Vraniq, Kracor, Romanica, Lezibaba*.

I registre fra 1582 ble det registrert 85 landsbyer med en blanding av albansk-slaviske navn, 23 landsbyer med flertall albanske navn, mens resten hadde slaviske navn. Landsbyer med betydelig flertall albanske navn var *Osak (Usak), Kramor, Ljepovaç, Trakagjin, Strelec, Romaniça, Sredna Çirna Goi, Nivokas, Temshenica, Trepova pole, Novasel, Dobri Lipari, Boshanica, Brestovac, Baç (Beç), Tokina pole, Novasel(en annen Novasel), Dujak, Dobroshi i Madh, Vraniq, Mraç eller Çirna Potok, Dolina Çirna Goi* og *Preloniça.*

Selve byen Peja var allerede 90&nbsp;% islamisert, ifølge det ottomanske registre fra 1582, og det forekommer eksempler hvor flere av beboerne har islamiserte albanske navn (*Rizvan Deda, Haxhi Deda, Ali Deda*...). De resterende nabolagene var kristne og hadde en blanding av slaviske og albanske navn. Det ble registrert 158 hjem i byen i år 1582 hvor kun 15 av dem var kristne.

Den tyrkiske Evliya Celebi under sine reiser i Kosovo i 1660 skrev at byen og fjellene i Peja lå i Albania. En rapport fra Pjeter Bogdani i 1681 og av Muller i 1830 nevner at byen var bebodd av et flertall av albanske muslimer. 

I 1835 tok befolkningen med støtte fra styrker fra Shkodra over byen fra ottomanske styrker.

## Referanser


## Eksterne lenker
* 
* Kommunekart for Peja, 2001
Simon Špilak

**Simon Špilak** (født 23. juni 1986 i Tišina) er en slovensk landeveissyklist. Han avsluttet sin profesjonelle karriere i Katjusja i 2019.

## Meritter

;2004
:Slovensk U19-mester landevei og tempo
:Sammenlagt, Liège-La Gleize (U19)
:3.-plass, VM-U19 landevei
;2005
:Slovensk U23-mester landevei
;2006
:Etappeseier og sammenlagt Steiermark Rundfahrt
:Trofej Plava Laguna 1
:2.-plass, slovensk mesterskap U23 tempo
;2007
:La Côte Picarde (U23)
;2008
:9.-plass Flandern rundt
;2009
:3. etappe, Slovenia rundt
;2010
:Sammenlagt og 4. etappe, Romandie rundt
;2012
:4.-plass sammenlagt, Paris-Nice
;2013
:GP Miguel Indurain
:6.-plass sammenlagt, Paris-Nice
:2.-plass sammenlagt og 4. etappe, Romandie rundt
:Eschborn-Frankfurt City Loop
;2014
:3. etappe, Romandie rundt
:5. etappe, Critérium du Dauphiné
:3. etappe, Arctic Race of Norway
;2015
:3.-plass sammenlagt, Paris–Nice
:2.-plass sammenlagt, Romandie rundt
:Sammenlagt, Sveits rundt
;2017
:7. etappe og sammenlagt, Sveits rundt

## Referanser


## Eksterne lenker
* 
*
Såpebobler

**Såpebobler** er luftbobler med en hinne av såpe.

Såpevannet fås kjøpt i beholdere med blåseredskap.

Største målte såpeboble hadde en diameter på 2,3 meter, og ble blåst i Tyskland i 1992.

## Referanser
Col de Portet-d’Aspet

**Col de Portet-d'Aspet** er et fjellpass i de sentrale Pyreneene i Haute-Garonne-departementet i Frankrike, og ligger på veien mellom Aspet og St. Girons. 

## Detaljer om stigningen
Med start i Audressein (Ariège) er stigningen 18,14 km over 557 høydemeter (stigningsprosent 3,1%). Den virkelige stigningen starter i St. Lary, 5,9 km fra toppen (6,8%), med de bratteste partiene på 10,6% nær toppen.

Med start i Aspet (Haute-Garonne) er stigningen 14,31 km over 594 høydemeter (stigningsprosent 4,2%). Den virkelige stigningen starter i krysset D618/D44 (samme sted som stigningen til Col de Menté starter), 4,4 km fra toppen (9,6%), med de bratteste partiene på 12,6%, 3 km fra toppen.

## Tour de France

Col de Portet d'Aspet var først med i Tour de France i 1910, og har vært med regelmessig siden. Førstemann over i 1910 var Octave Lapize.

18. juli 1995, under den 15. etappen av Tour de France, krasjet Fabio Casartelli og et par andre ryttere på nedstigningen av Col de Portet d'Aspet. Casartelli fikk store ansikts- og hodeskader og mistet bevisstheten. Han døde på vei til sykehuset. På stedet hvor han krasjet er det reist en minnestein.

## Eksterne lenker
* Profil på climbbybike.com 
* Klatreprofiler (fransk)
Rasheed Mohammed Al Maraj

**Rasheed Mohammed Al Maraj** er en bahrainsk økonom, som fra januar 2005 til februar 2024 var sentralbanksjef i Bahrains sentralbank.

Al Maraj har en Bachelor of Science-grad innen produksjonsteknikk fra University of Houston i 1979, og har tilleggskurser innen prosjektevaluering og investering og katpitalforvaltning. 

Før han begynte å jobbe i sentralbanken har han jobbet i flere ministerier; industri- og utviklingsministeriet 1979-80, finans- og nasjonaløkonomi-ministeriet 1981-95 og transportmonisteriet 1995-99. Fra april 1999 til 2005 var han øverste leder for Arab Petroleum Investments Corporation (APICORP) i Dammam i Saudi-Arabia.  

## Referanser
 

## Eksterne lenker
* Presentasjon av sentralbanksjefen og visesentralbanksjefen på sentrabankens hjemmesider
* Reuters – PROFILE-Bahrain Central Bank Governor Rasheed Mohammed al-Maraj
Silje Larsen Borgan

**Silje Larsen Borgan** (født 1985) er en norsk forfatter, tidligere redaktør og journalist fra Nesodden. Hun har jobbet som artist og repertoar-manager (A&R) i Warner Music Norway og produktsjef i EMI Music Norway. Hun er manager for blant andre Emilie Nicolas, Karpe, Marit Larsen og Cezinando. Borgan studerte journalistikk på Norges Kreative Fagskole. 

Hun startet selskapet Little Big Sister i 2015.

Hun var tidligere ansvarlig redaktør i bransjebladet for video, spill og musikk – Faro Journalen (2009). Hun var musikkanmelder i VG fra 2008-2010. 

Hun har tidligere arbeidet i TV 2 Interaktiv og Hjemmet Mortensen. Hun har vært ansvarlig redaktør i ungdomsmagasinet Spirit fra 1. januar 2008 - 2010.  

I tillegg var hun med i P3-programmet Silje & Christine sammen med Christine Dancke. De har DJ-duoen Hoetell sammen. 

I 2009 skrev Silje Larsen Borgan boken *Fortellingen om Michael Jackson* som er gitt ut på Kagge forlag, og i 2012 kom boken *Justin Bieber, alt du må vite*.

Hun er datter av juristen Mette Yvonne Larsen.

## Referanser


## Eksterne lenker
*
Rožaje

**Rožaje** (serbisk: Рожаје, albansk: *Rozhajë*)er en by og kommune i det østligste Montenegro, ved grensen mot Kosovo. Byen ligger ved elven Ibar og er omgitt av fjell og en del grotter. Fjellene når opp i nesten 1600 meter over havet.

Rožaje hadde i 2003 i alt 9121 innbyggere i tettstedet, og kommunen hadde 22&nbsp;693 innbyggere. Folketallet i byen er økende. Muslimske bosnjaker utgjorde da 82&nbsp;%, andre muslimer 7&nbsp;%, albanere 4&nbsp;%, serbere 4&nbsp;%, og montenegrinere 2&nbsp;%. I alt var 93,2&nbsp;% muslimer i 2003. 

Rožaje er en del av den serbisk-montenegrinske grenseregionen Sandžak (etter tyrkisk: *Sanjak Novi Pazar*).

Byen ligger på Rožaje-Kula-Peć-veien som forbinder Montenegro med Kosovo. Veiforbindelsen innover i Montenegro går kun via Berane som ligger 150 km lengre vest. Det er også veiforbindelse nordover til Novi Pazar i Serbia.
Karin Westrheim

**Karin Marie Westrheim** (født 1953) er en norsk journalist, programleder og kommunikasjonsrådgiver. Hun har vært ansatt i NRK en årrekke.  

Westrheim er født i Tromsø, men tilbrakte også deler av barneårene i Bærum, Vadsø og Bodø.  

Hun har lang fartstid som medarbeider i massemedia, og huskes som programleder i NRK Fjernsynets barne- og ungdomsprogram *[[Halvsju]]*. I 1990-årene var hun programleder i talkshowet *[[Byfornøyelse]]* og kulturprogrammene *[[Kulturoperatørene]]* og *[[Gydas vei (TV-program)|Gydas vei]].*  

Etter tiden i NRK var hun kommunikasjonsrådgiver i Miljøverndepartementet frem til hun i 2007 ble ansatt som informasjonsrådgiver i Norsk Rikstoto. 

## Privatliv
Hun er datter av Harry Westrheim og Lulli Westrheim, og søster av skuespiller og magister i folkelivsgransking Sonja Westrheim. Moren Lulli var programleder for flere episoder av NRKs barnetv-serie *[[Kosekroken]]* på 1960-tallet. 

## Referanser


## Eksterne lenker
*
Anwar Khalifa Al Sadah

**Anwar Khalifa Al Sadah** er en bahrainsk økonom. Han var visesentralbanksjef i Bahrains sentralbank fra 2006 til 2007, men jobber i dag i Al Salam Bank Bahrain.

Han begynte i sentralbanken 1. oktober 1980, og har vært direktør for den divisjonen som har ansvar for overvåkning av finansnæringen fra 1986 til 2006, da han ble visesentralbanksjef. 

Som utdanning har han en mastergrad i filosofi fra University of Surrey i Storbritannia (1994) og en bachelorgrad i regnskap fra Poona University i Italia. 

## Referanser
 

## Eksterne lenker
* Presentasjon av Al Sadah hos Al Salam Bank Bahrain
Petrologi

**Petrologi** (fra gresk: πέτρα, *petra*, «stein» og λόγος, *logos*, «kunnskap») er vitenskapen om de prosesser som danner bergartene og er et fagområde innen geologi som angår studiet av bergarter og dannelsen av dem.

Ordet *litologi* var tidligere synonymt med petrografi, men i dag er det en gren innen petrologi som angår makroskopisk håndprøve eller beskrivelse av en blotning.

Det er tre grener av petrologi, som korresponderer med tilsvarende bergartstype: vulkansk, metamorf og sedimentær.

Som selvstendig vitenskap ble faget utviklet på 1870-tallet, blant fagets pionerer var Henry Clifton Sorby, Harry Rosenbusch og Auguste Michel-Lévy.

I oljeindustri er petrologi/litologi, eller mer særskilt, logging av slam og leirelag, en grafisk representasjon av geologiske formasjoner som blir boret igjennom, og tegnet en logg av som kalles for en leirelogg. Etter hvert som innholdet av borehullet blir trukket ut blir det tatt prøver av det, undersøkt (vanligvis under et mikroskop) og analysert kjemisk ved behov.

## Referanser


## Litteratur
* Best, Myron G. (2002): *Igneous and Metamorphic Petrology*, Blackwell Publishing. ISBN 1-4051-0588-7
* Blatt, Harvey; Tracy, Robert J.; Owens, Brent (2005): *Petrology: igneous, sedimentary, and metamorphic*, New York: W. H. Freeman. ISBN 978-0-7167-3743-8
* Dietrich, Richard Vincent; Skinner, Brian J. (2009): *Gems, Granites, and Gravels: knowing and using rocks and minerals*, Cambridge University Press. ISBN 978-0-521-10722-8
* Fei, Yingwei; Bertka, Constance M.; Mysen, Bjørn O., red. (1999): *Mantle Petrology: field observations and high-pressure experimentation*, Houston TX: Geochemical Society. ISBN 0-941809-05-6
* Philpotts, Anthony; Ague, Jay (2009): *Principles of Igneous and Metamorphic Petrology*, Cambridge University Press. ISBN 978-0-521-88006-0
* Robb, L. (2005): *Introduction to Ore-Forming Processes*, Blackwell Science. ISBN 978-0-632-06378-9

## Eksterne lenker
* 
* Atlas of Igneous and metamorphic rocks, minerals, and textures - Geology Department, University of North Carolina
* Metamorphic Petrology Database (MetPetDB) - Department of Earth and Environmental Sciences, Rensselaer Polytechnic Institute
* Petrological Database of the Ocean Floor (PetDB)  - Center for International Earth Science Information Network (CIESIN), Columbia University
Karasuk

**Karasuk** kan vise til:

*Karasuk (elv) – ei elv i Novosibirsk oblast i Russland
*Karasuk (by) – en by i Novosibirsk oblast i Russland
Karasuk (elv)

**Karasuk** (russisk: Карасук) er ei elv i Novosibirsk oblast i Russland. Den er 531&nbsp;km lang, med et nedbørfelt på 11&nbsp;300&nbsp;km².

Karasuk begynner rundt 100&nbsp;km sørvest for Novosibirsk, på 190&nbsp;moh. Den renner i sørvestlig retning gjennom en bred dal i de sørlige delene av Barabasteppene, til den munner ut i et endorheisk bekken med små sjøer og sumper rundt 105&nbsp;moh, på grensen til Kasakhstan. Ved høy vannstand renner noe vann fra øst for byen Karasuk i sørlig retning over Tsjuman (russisk: Чуман) til elva Burla (russisk: Бурла), og en annen del i nordlig retning over greinen Baganjonok (russisk: Баганёнок) til elva Bagan (russisk: Баган). Karasuk har ingen større sideelver.

Ved elvas nedre løp ligger byen og jernbaneknutepunktet Karasuk. 

Karasuks kildeområde ble 26. mars 2007 erklært som spesielt verneverdig område.

## Referanser
Hetland (andre betydninger)

**Hetland** er et norsk stedsnavn og etternavn. Navnet stammer trolig fra hassel, og viser til et område som har hatt mye hasselskog, og at det har vært rikt med hasselnøtter.

## Hetland har flere betydninger
* Hetland er en tidligere kommune i Rogaland
* Hetland prestegård er en tidligere gård i Hetland kommune 
* Hetland er et tidligere sogn i Hetland kommune
* Hetland Boligbyggelag er et boligbyggelag med ca. 9 400 medlemmer i Stavanger i Rogaland.
* Hetland kraftverk er et vannkraftverk i Ognavassdraget i Hå kommune i Rogaland
* Hetland videregående skole er en videregående skole i Stavanger
* ( På Færøyene brukes Hetland som navn på Shetland

### Personer
Etternavnet Hetland er ifølge Statistisk sentralbyrå brukt av 1789 personer per 2008.

* Aleksander Hetland (f. 1982) er en norsk svømmer. 
* Ansgar Hetland (f. 1926) er en tidligere fotballspiller for Ålgård Fotballklubb
* Audun Hetland (1920–1998) var en norsk tegner, grafiker og bokillustratør
* Morten Hetland (f. 1989) er en norsk forfatter
* Tor-Arne Hetland (f. 1974) er en norsk langrennsløper, og olympisk mester 
* Tom Hetland (f. 1959) er sjefredaktør i Stavanger Aftenblad
* Guri Knotten Hetland (f. 1974) er en norsk langrennsløper
* Elin Hetland Mong (f. 1966) er en norsk ergoterapeut, leder i Norsk Ergoterapeutforbund.

## Referanser
Lincoln Lewis

**Lincoln Clay Lewis** (født 24. oktober 1987 i Brisbane, Queensland) er en australsk skuespiller. 
I 2006 spilte han i filmen *[[Aquamarine (film)|Aquamarine]]* sammen med blant andre Joanna Levesque, Emma Roberts og Sara Paxton.  Han har også spilt i filmen *[[Voodoo Lagoon]]* og han har hatt flere mindre TV-roller.  Fra 2007 til 2010 spilte han rollen som «Geoff Campbell» i den australske TV-serien *[[Home and Away]]*, som går på TV 2.

Lewis vant prisen for *Most Popular New Male Talent* på Logie Awards 2008. I 2010 spilte han i den australske actionfilmen *[[Tomorrow, When the War Began (film)|Tomorrow, When the War Began]]* som er basert på en bok av John Marsden.

## Eksterne lenker
* 
*
Sumpsivaksslekta

* nålesivaks (*E.&nbsp;acicularis*)
* *[[Eleocharis atropurpurea]]*
* vannkastanje (*E.&nbsp;dulcis*)
* *[[Eleocharis geniculata]]*
* *[[Eleocharis macrostachya]]*
* buntsivaks (*E.&nbsp;multicaulis*).
* sumpsivaks (*E.&nbsp;palustris*)
* dvergsivaks (*E.&nbsp;parvula*)
* småsivaks (*E.&nbsp;quinqueflora*)
* fjæresivaks (*E.&nbsp;uniglumis*)

**Sumpsivaksslekta** (*Eleocharis*) er en gruppe enfrøbladete planter i halvgrasfamilien.
De aller fleste artene vokser i vann eller fuktige omgivelser, fra havnivå til høyere enn 5000 moh.
Alle artene har fotosyntetiske stammer og mangler blader.

## Eksterne lenker
*
Axel Ekwall (billedkunstner)

**Axel Theodor Ekwall** (født 27. april 1955) er en billedkunstner fra Oslo. Han har studert grafikk på Statens Håndverks- og Kunstindustriskole Oslo grafikk (1975–1979) og ved Statens kunstakademi (1980–1984). Han er også vært jurymedlem i Unge Kunstneres Samfund og i stipendkomiteen.

## Stipend og atelieropphold
* Bildende Kunstneres Hjelpefonds materialstipend (1985) 
* Bildende Kunstneres Hjelpefond (1986) 
* Bildende Kunstneres Hjelpefonds store stipend (1988)
* Ingrid Lindbäck Langaards fond (1989) 
* Vederlagsfondets stipend (1991) 
* Vederlagsfondets stipend (1992) 
* Vederlagsfondets stipend (1993) 
* Bildende Kunstneres Hjelpefonds materialstipend (1994)
* Vederlagsfondets stipend (1995) 
* Vederlagsfondets stipend (1997) 
* Vederlagsfondets stipend (1998) 
* Bildende Kunstneres Hjelpefonds 3-årige arbeidsstipend (1999-2001)

## Utstillinger

* “Tidskonsept 1 og 2” m/gruppen Lambretta Lakkegata (1983)
* Henie-Onstad Kunstsenter (1984)
* Unge Kunstneres Samfund Oslo (1985) 
* Oslo Kunstforening (1991)
* Galleri LNM Oslo (1994)
* Galleri LNM Oslo (1998)
* Kunstnerforbundet Oslo (2001)

* Kunstnergruppen Lambretta Wang Kunsthandel Oslo (1983)
* Kunstnergruppen Lambretta Henie-Onstad Kunstsenter (1984)
* “Kunst in Norwegen heute” Aachen London (1985) 
* “Fellesatelieet” Klands Brygge København (1985)
* Nordiskt Konstcentrum Sveaborg (1985)
* Juniutstillingen Kunstnerforbundet Oslo (1987)

* UKS Vårutstilling (1980)
* UKS Vårutstilling (1981)
* UKS Vårutstilling (1982)
* Østlandsutstillingen (1982)
* UKS Vårutstilling (1983)
* Østlandsutstillingen (1983)
* Østlandsutstillingen (1984)
* UKS Vårutstilling (1985)
* Høstutstillingen (1986) 
* Østlandsutstillingen (1986)

## Referanser


## Eksterne lenker
* 
*  Kunstnerforbundet.no: Axel Ekwall
Monacos Grand Prix 2006

**Monacos Grand Prix 2006** var et Formel 1-løp arrangert 25. mai – 28. mai 2006 på Circuit de Monaco i Monaco. Det var det syvende løpet i Formel 1-sesongen 2006.

## Klassifisering
### Kvalifisering

**Noter til tabellen:**
# Giancarlo Fisichella satte en tid på 1.14,396, men etter å ha hindret David Coulthard ble de tre beste tidene hans slettet, noe som medførte at han måtte starte fra niendeplass.
# Felipe Massa kunne ikke sette en tid ettersom han skadet bilen i første del av kvalifiseringen.
# Michael Schumacher satte en tid på 1.13,898, men på den siste runden av kvalifiseringen stoppet han i La Rascasse-svingen og det ble gulflagg. Dette medførte at de andre førerne som bak ikke kunne kjøre så raskt. Etter dette kom det klager fra de andre teamene om at Schumacher gjorde det med vilje for å sikre seg pole position. Schumacher insisterte imidlertid på at han bare hadde gjort en feil, men arrangørene mente han gjorde det med vilje og tidene hans ble slettet. Schumacher valgte å starte løpet fra depotet.

### Løpet

**Noter til tabellen:**
# Dette var Red Bulls første pallplassering.

## Eksterne lenker
*
Rosa storpigg

**Rosa storpigg** (*Hydnellum ioeides*) er en art i gruppen Dikarya. Det er en sopp som vokser i løvskog.

## Utbredelse
Den finnes i Frankrike, Norge, Spania og Østerrike. Arten er ytterst sjelden; sålangt kjent fra Arendal (Lilleelv/Sagmyr), Tvedestrand (Askerøya) og Fredrikstad (Ulfeng; Søndre Haugstenåsen NR). I Sverige er arten er kjent fra et titalls funn i sør (rik eik- og bøkeskog), den er rødlistet som VU, og har (sammen med andre storpigg-sarter) en egen tiltaksplan. Arten er overalt sjelden ellers i Europa, og har gått kraftig tilbake, bl.a. i Nederland, der arten tidligere hadde et tyngdepunkt. I Nederland vurderes arten å ha gått tilbake særlig pga eutrofiering (meget lave tålegrenser for nitrogen). Arten vurderes nå å være reint Europeisk, dog med en meget nærstående art i Nord Amerika. Arten er inkludert på den globale rødlista som VU. 

## Levevis
Rosa storpigg danner mykorrhiza med eik (og muligens bøk) i lågurteikeskog. Ett funn er fra blandingskog med eik og (plantet) bøk. 

## Rødlistevurdering
Det er 4 kjente lokaliteter her i landet. Artens habitat (lågurteikeskog i varme områder) er godt undersøkt, og siden arten er iøynefallende, vurderes den som godt ettersøkt. Rosa storpigg er etter alt å dømme en av våre aller mest sjeldne lågurteikeskogsarter (med lave mørketall). Det virkelige antallet lokaliteter antas ikke å overstige 20, noe som antas å tilsvare omtrent 400 individer (80 – 2 000 ind.), basert på antagelse om 20 individer pr. lok. (2 geneter og 10 rameter/genet). Beregnet populasjonsstørrelse (der et føre-var hensyn er lagt inn) er 264 individer. Utbredelsen vurderes som kraftig fragmentert, med svært små, relativt isolerte og trolig gamle, reliktpregete del-populasjoner, med dårlig spredning/etableringsevne mellom de ulike, små (grupper av) forekomster. Lågurteikeskog er rødlistet som VU (som del av lågurt-edellauvskog). Arten vurderes å ha hatt en tilbakegang på ≥10% i vurderingsperioden (siste 50 år), særlig ved arealtap pga utbygging av lågurteikeskogsarealer til vei (spesielt E18) og boligfelter, samt redusert tilstand (sein-effekter av treslagsskifte, tilgroing etter opphørt hevd, m.v.) i artens hovedområde (kystsonen av Aust-Agder). 

Nedgangen vurderes nå å være noe utflatende, pga. etabering av mange nøkkelbiotoper og verneområder i lågurteikeskog i denne kystsonen siste 10-20 år. Rosa storpigg vurderes i 2021 til sterkt truet EN på grunnlag av totalbestand. 

Konklusjon: Rosa storpigg Hydnellum ioeides er vurdert som sterkt truet EN, fordi arten har en (meget) liten populasjonsstørrelse kombinert med små, kraftig fragmenterte del-populasjoner, og pågående tilbakegang.   

## Referanser




## Eksterne lenker
*
Sifferbo

**Sifferbo** er et tettsted i Gagnef kommune i Dalarnas län i landskapet Dalarna i Sverige. I 2010 hadde tettstedet 414 innbyggere.

## Referanser
USNS «Apache»

**USNS «Apache»** (T-ATF-172) er et fartøy i US Navy. Skipet blir operert av Military Sealift Command og brukes til slepe- og redningsoperasjoner.

## Litteratur

*

## Eksterne lenker
* 
*
Echinodorus

* se tekst

***Echinodorus*** er en gruppe (slekt) av enfrøbladete planter i vassgrofamilien.
Plantene er ettårige eller stauder. 
De lever i marsker og myrer.
Flere av artene dyrkes i akvarium. 
*Echinodorus* ser ut til å være nært beslektet med *[[Baldellia]]*.

## Arter
* *[[Echinodorus angustifolius]]*
* *[[Echinodorus argentinensis]]*
* *[[Echinodorus aschersonianus]]*
* *[[Echinodorus berteroi]]*
* Vanlig sverdplante (*Echinodorus bleheri*)
* *[[Echinodorus bracteatus]]*
* *[[Echinodorus cordifolius]]*
* *[[Echinodorus horizontalis]]*
* *[[Echinodorus longiscapus]]*
* *[[Echinodorus macrophyllus]]*
* *[[Echinodorus nymphaeifolius]]*
* *[[Echinodorus opacus]]*
* *[[Echinodorus osiris]]*
* *[[Echinodorus ovalis]]*
* *[[Echinodorus subalatus]]*
* *[[Echinodorus tenellus]]*
* *[[Echinodorus trialatus]]*
* *[[Echinodorus tunicatus]]*
* *[[Echinodorus uruguayensis]]*
* *[[Echinodorus virgatus]]*

## Eksterne lenker
*
Spanias Grand Prix 2006

**Spanias Grand Prix 2006** var et Formel 1-løp arrangert 12. mai – 14. mai 2006 på Circuit de Catalunya i Spania. Det var det sjette løpet i Formel 1-sesongen 2006.

## Klassifisering
### Kvalifisering

**Noter til tabellen:**
# Jacques Villeneuve ble flyttet ned 10 plasser på griden etter å ha byttet motor.

### Løpet

## Eksterne lenker
*
Serratering

**Serratering** er en produksjonsteknikk der en gjør en metalloverflate riflete eller ru slik at den skal bli lettere å gripe. En typisk anvendelse er på verktøy eller en skrue som skal opereres med fingrene. En finner som oftest serratering på runde emner, men det brukers også på andre flater for å gi godt grep, som f.eks på skjeftet på våpen.

Ordet serratering har en noe videre betydning på engelsk der for eksempel en kniv med riflete blad eller riflete haitenner kan være omtalt som serratert. Det vi omtaler som serratering kalles på engelsk knurling.

Serratering utføres vanligvis med emnet i en dreiebenk. I stålholderen spennes fast et serrateringshjul som presses mot emnet. Dermed «knaes» det frem en ru overfalte. Den vanligste formen er to skråstriper som krysser hverandre og som danner små «pyramider» eller «diamanter» på overflaten.

## Eksterne lenker
* Side på engelsk om serratering (knurling)
Pimen

**Pimen** (russisk: Пимен) (født , død 3. mai 1990) var patriark av Moskva og hele Russland og overhode for den russisk-ortodokse kirke 1971&ndash;1990.

## Liv og virke
Hans opprinnelige navn var Sergej Mikhajlovitsj Izvekov (russisk: Сергей Михайлович Извеков). Ifølge alle offisielle biografier ble han født i byen Bogorodsk 3 mil øst for Moskva. Imidlertid finnes det et studentkort fra 1940 som han selv har signert (og derved godkjent) som oppgir fødestedet til landsbyen Kobylino i Babitsjevo volost i Malojaroslavets ujezd i Kaluga guvernement. 5. desember 1925 ble han, 15 år gammel, viet til munk i Sretenskij-klosteret i Moskva. Han ble presteviet 12. januar 1931 i Kristi åpenbaringskatedral i Dorogomilovo.

Han gjennomførte førstegangstjeneste i Den røde hær 1932&ndash;34. Da Hitler-Tyskland angrep 22. juni 1941 ble han mobilisert. 28. juni 1943 forsvant han plutselig fra avdelingen sin.

* 1946&ndash;1950: Ulike kirkelige verv i Murom, Odessa, Rostov-na-Donu og Rjazan.
* 1950: Arkimandritt og abbed i Petsjersk-klosteret ved Pskov.
* 1954: Abbed i Treenighetsklosteret i Sergijev Posad, Russlands viktigste kloster.
* 1957: Bispeviet.
* 1961: Metropolitt av Leningrad og Ladoga.
* 1963: Metropolitt av Krutitsy og Kolomna.

17. april 1970 døde patriark Aleksij I, og Pimen ble valgt til midlertidig stedfortreder. På kirkemøtet i mai-juni 1971 ble han valgt til ny patriark.

Pimen hadde nå den utakknemlige oppgaven å lede en kristen kirke i et land der myndighetene aktivt søkte å utrydde all religion. All kirkelig aktivitet var strengt kontrollert og den eneste offentlige rollen kirken fikk lov til å spille var som en del av kommunistregimets propagandaaktivitet. Særlig innenfor den statsstyrte «fredsbevegelsen» var kirken til stede.

I 1988 var det 1000 år siden Russland ble kristnet, og markeringen var i utgangspunktet tenkt å være svært begrenset. Takket være Gorbatsjovs reformer ble de imidlertid mulig å gjøre markeringen langt mer offentlig. Feiringen av 1000-årsjubileet ble den utløsende faktor for en revitalisering av det religiøse livet i det tidligere Sovjetunionen.

## Referanser
Simferopol internasjonale lufthavn

**Simferopol internasjonale lufthavn** (ukrainsk:Міжнародний аеропорт "Сімферополь"; russisk:Международный аэропорт "Симферополь")  er flyplassen i Simferopol på Krim i Ukraina. Den ble bygget i 1936.

## Selskaper og ruter
*Air Baltic (Riga, Vilnius)
*Aeroflot (Moskva-Sheremetyevo)
*Atlant-Soyuz Airlines (Moskva-Sheremetyevo)
*Belavia (Minsk)
*ChallengeAero (Kiev-Zhualani, Kharkov)
*Czech Airlines (Praha)
*Dniproavia (Dnipro)
*El Al (Tel-Aviv)
*Lufthansa (München)
*Motor-Sich (Kiev-Boryspil)
*Rossiya (Moskva-Vnukovo, St. Petersburg-Pulkovo)
*Scandinavian Airlines System (København) 
*S7 Airlines (Moskva-Domodedovo, Novosibirsk)
*Tavrey Airlines (Odessa, Kiev-Zhualani)
*Turkish Airlines (Istanbul-Atatürk)
*Ural Airlines (Ekaterinburg)
*UTair Aviation (Khanty Mansiysky, Moskva-Vnukovo, Surgut)
*Uzbekistan Airways (Tashkent, Samarkand)

## Eksterne lenker
* 
* NOAA/NWS current weather observations
* ASN Accident history for UKFF
Om (elv)

**Om** (russisk: Омь) er ei elv i den sørlige delen av Det vestsibirske lavland i Russland. Den er en høyre sideelv til Irtysj, og er 1091&nbsp;km lang, med et nedbørfelt på 52&nbsp;600&nbsp;km². 

Den begynner i Vasiugan-sumpene på 145&nbsp;moh, i grenseområdene mellom Novosibirsk og Omsk oblast. Den renner derfra i hovedsakelig vestlig retning gjennom de nordlige delene av Barabasteppene. Fra sitt midlere løp begynner elva å meandere kraftig, og munner ved byen Omsk ut i elva Irtysj, på 69&nbsp;moh.

Nær munningen har den en vannføring på 50&nbsp;m³/s (minimum i mars med 4,9&nbsp;m³/s, maksimum i juni med 156&nbsp;m³/s). I sitt nedre løp er elva 120&nbsp;m bred og 2&nbsp;m dyp, med en strømhastighet på 0,3&nbsp;m/s. De viktigste sideelvene er Itsja, Kama og Tartas.

Om fryser til i månedsskiftet oktober / november, og er frosset over til vårløsningen begynner i april / mai. Elva er seilbar til Kujbysjev ved høy vannstand, men er ikke en offisiell vannvei.

## Kilder
* Store sovjetiske encyklopedia
* R-ArcticNET – Et regionalt, elektronisk, hydrografisk datanettverk for den arktiske regionen
* Liste over vannveiene i Den russiske føderasjon (Regjeringsforordning av 19. desember 2002)  (russisk)
Norsk Undervisningsforbund

**Norsk Undervisningsforbund** er et tidligere norsk fagforbund, etablert i 1892 som *Filologenes og realistenes landsforening*. NUFO er i dag en del av Utdanningsforbundet.

I 1892 dannet lærerne i den høyere skolen *Filologenes og realistenes landsforening*, som senere ble Norsk Lektorlag (må ikke forveksles med det nåværende Norsk Lektorlag), deretter Norsk Undervisningsforbund (NUFO).  I 1993 sluttet NUFO seg sammen med Norsk Faglærerlag, Norges Handelslærerlag og Norsk Spesiallærerlag og dannet Lærerforbundet. i 2001 slo Lærerforbundet seg sammen med Norsk Lærerlag og dannet Utdanningsforbundet.

Ved sammenslåingen i 1993 var Magne Songvoll leder i forbundet.

## Kilder
*[Lektorbladet 5/6-2007 side 11](http://www.norsklektorlag.no/getfile.php/Filer/Lektorbladet%20(filmappe)/Lektorbladet%20nr%205og6_07.pdf)
Sjøkampmerket

**Fallskjermhoppmerket for Luftwaffe** (*Seekampfabzeichen*) er en tysk militær utmerkelse.

## Historie
Merket ble introdusert av Riksmarskalk Hermann Göring 27. november 1944, og var tiltenkt personell på båter som tilhørte Luftwaffe i det tredje rike eller personell på båter som reddet Luftwaffe flypersonell som hadde styrtet i havet. Merket var det siste som ble offisielt introdusert av Luftwaffe, og selv om det ble introdusert offisielt er det ingen bevis for at det noengang ble produsert, annet enn et par prototyper. Merket ble heller aldri offisielt utdelt.

## Design
Merket består av en oval stående krans som er laget av laurbærblader. I toppen av kransen er en flygende ørn som holder et hakekors i klørne. I senter kommer et sjøfartøy imot, hellende i ca. 30 grader mot høyre.

## Kriterier
Offiserer og personell på Luftwaffes sjøfartøy som (ti timer ble regnet som én dag):
* Var 60 dager til sjøs, eller 20 dager til sjøs i Middelhavet, Svartehavet eller Egeerhavet

Offiserer og personell på redningsbåter som:
* Var 20 dager til sjøs med minimum ett redningsforsøk eller ti dager til sjøs med en suksessfull redning

## Se også
* Liste over tyske militære utmerkelser 1933-1945

## Kilder
* Wehrmacht-Awards – Sea battle Badge
* Lexicon der Wehrmacht – Seekampfabzeichen der Luftwaffe
Tove Heggen Larsen

**Tove Heggen Larsen** (født 22. mai 1948) er tidligere assisterende bydelsdirektør i Bydel Nordstrand. Hun har vært varaordfører i Oslo, nestleder i Oslo Arbeiderparti og medlem av Oslo bystyre. Hun var gift med Ronald Bye (1937–2018).

## Verv
* Oslos første kvinnelige varaordfører. 
* Kommunalråd for personal og lønn 
* Kommunalråd for samferdsel og byutvikling
* Styremedlem i Kunsternes Hus

## Kilder
* Omtale i Aftenposten Kultur 22. mai 2008 i forbindelse med 60-årsdag.
## Referanser
Inja

**Inja** (russisk: Иня) er ei elv i Kemerovo og Novosibirsk oblast i Russland. Den er ei høyre sideelv til Ob. Den er 663&nbsp;km lang, med et nedbørfelt på 17&nbsp;600&nbsp;km².

Inja har sitt utspring i et høydedrag i den sentrale delen av Kuznetsk-bekkenet, på 300&nbsp;moh, og renner deretter gjennom Kemerovo oblast i en hovedsakelig vestlig retning, senere Novosibirsk oblast, og munner til slutt i Ob, kun 5&nbsp;km sørøst for sentrum av byen Novosibirsk, på 92&nbsp;moh.

Ved landsbyen Berjosovka, rundt 30&nbsp;km fra munningen, er elvas middelvannføring på 47,0&nbsp;m³/s (minimum i februar med 8,6&nbsp;m³/s, maksimum i mai med 195&nbsp;m³/s). Nær munningen er elva rundt 60&nbsp;m bred, 1,5&nbsp;m dyp, og strømhastigheten er om lag 0,2&nbsp;m/s. De viktigste sideelvene er Kasma (russisk: Касьма),  Ur (russisk: Ур) og Batsjat (russisk: Бачат), alle fra venstre.

Ved Inja ligger byene Polysajevo, Leninsk-Kuznetskij og Togutsjin. Elva renner gjennom et relativt tett befolket område og krysses av flere jernbanelinjer. 

Inja fryser til i begynnelsen av november og er frosset over til vårløsningen i midten av april. Ved høy vannstand benyttes den, sammen med de største sideelvene, til fløting av tømmer.

## Kilder
* Store sovjetiske encyklopedi
* R-ArcticNET – Et regionalt, elektronisk, hydrografisk datanettverk for den arktiske regionen
Uniform Resource Identifier

En **uniform ressursidentifikator** (**URI**, engelsk: *«Uniform Resource Identifier»*) er en kompakt streng av tegn som identifiserer en abstrakt eller fysisk ressurs. En URI kan videre klassifiseres som en lokator eller et navn, eller begge deler.

Uniform Resource Identifier var opprinnelig kalt **Universal** Resource Identifiers, og ble spesifisert i RFC 1630 av Tim Berners-Lee i 1994.
URI-spesifikasjonen definerer en felles syntaks for identifisering og adressering av objekter på Internett. Uniform Resource Locator (*uniform ressurlokator, URL*) og Uniform Resource Name (*uniformt ressursnavn, URN*) er begge mer spesifikke former av URI. 

Mens URI-er kun tillater ASCII-tegn, støtter den nye IRI-standarden (*internasjonalisert ressursidentifikator*, engelsk: *«Internationalized Resource Identifier»*) hele det langt større Unicode-tegnsettet.

## URI i forhold til URN og URL

En URI kan bli klassifisert som en lokator (URL) eller et navn (URN) eller begge deler (URI).

En URN er tilsvarende en persons navn eller personnummer, mens en URL er tilsvarende hans eller hennes gateadresse. En URN definerer objektets identitet, mens URL-en gir en metode for å finne objektet.

En typisk URN er ISBN-systemet. ISBN 9788205248939 (URN:ISBN:9788205248939) refererer en unik versjon av Hamsuns *[[Sult (roman)|Sult]]*. For å finne frem til dette objektet, for å lese boken, så trenger man også å vite dets plassering; en URL. URL-en til dette objektet kan f.eks være file:///C:/MyDocuments/Sult.pdf som refererer til en elektronisk fil lagret lokalt på platelageret i en hjemmedatamaskin. URN-er og URL-er utfyller mao. hverandre.

På samme måte kan en internasjonalisert ressursidentifikator (IRI) bli klassifisert som en lokator (IRL) eller et navn (IRN) eller begge deler (IRI).

## Syntaks
En URI består av to deler, et skjemanavn og en skjemaspesifikk streng, adskilt av et kolon. Man har f.eks skjemanavn som mailto, http og ftp, som hver definerer sine egen syntaks for hvordan en gyldig adresse ser ut.

Skjemanavnet er ofte det samme som, eller basert på protokollnavnet. Det er dog ikke noen regel som tilsier at det må være slik.

Selv om den skjemaspesifikke delen av en URI defineres av spesifikasjonen for det skjemaet, så er det det også fastsatt enkelte regler i URI-spesifikasjonen for gyldige tegn, og hvordan man kan kode spesialtegn.

## Et annet eksempel

Musikkprogrammet Spotify bruker URI til å identifisere musikk og album lett tilgjengelig. Et eksempel på dette er "spotify:track:70mSIaKV6BQsQ2cWL0dKwa" som refererer til "Peer Gynt - In The Hall Of The Mountain King" av Edvard Grieg. Ved bruk av URI, vil det bli enklere for forbrukeren å søke etter sanger og albumer, samt å dele dette via sosiale nettjenester som det hovedsakelig i dette tilfellet er bygget for.

## Referanser
Fredrik Møller (forsker)

**Fredrik Christian With Møller** (1906–1971) var en norsk sivilingeniør innen området akustikk. Etter andre verdenskrig var han kjent som en av de sentrale i norsk atomindustri. 

Fredrik Møller var sønn av lektor Jørgen Emil Møller (1868–1938) og sanger Cornelia Louise Diewertje («Lalla Møller») Berckenhoff (1882-1971), og ble gift 26. oktober 1946 med sykegymnast Inger Kristine Thoresen.

Inntil 1940 drev han firmaet A/S Akustik, derpå var han forsker i Skottland  (ASDIC) under krigen. Som medlem i den eksil-ledete Forsvarets Overkommandos Tekniske Utvalg (FOTU, 1942-45), sammen med professorene Leif Tronstad, Helmer Dahl, Sverre Petterssen og Svein Rosseland, foranlediget han etableringen av  det statlige Forsvarets forskningsinstitutt der han først ledet en avdeling som blant annet utviklet transducere for ekkolodd, tenkt for norsk produksjon og endelig kommersialisert av Willy Simonsen i Simrad (1949). Møller var direktør for forskningsinstituttet (1946–57). Den atomteknologi som der ble utviklet ble senere kommersialisert gjennom selskapet Noratom som han også ledet (1957–). 

En av datidens kraftigste datamaskiner, FREDERIC, fikk navn etter ham.

## Referanser


## Eksterne lenker
* Norsk biografisk leksikon: « Fredrik Møller» (besøkt 29. august 2019)